# Sargon I

Sargon I o també Šarru-kīn I va ser rei d'Assíria (Assur) que va regnar, segons la cronologia mitjana, cap a la meitat del segle xviii aC, però segons la llista d'oficials anuals (limmu) seria una mica anterior, del 1905 aC al 1865 aC. Portava el nom de Sargon en honor de Sargon I d'Accad. La Llista dels reis d'Assíria l'assenyala com el fill d'Ikunum, al que hauria succeït normalment, i predecessor del seu fill Puzur-Aixur II. Alguns historiadors pensen que es podria tractar del mateix personatge que Nimrod un rei mencionat a la Bíblia. El regne de Nimrod esmentat a la Bíblia estava format per Nippur, Adab, Lagaix, Umma, Larsa, Erech (Uruk), Ur i Eridu i doncs sembla que no s'estenia cap a la regió del Tigris mig.

## Regnat

Gairebé res es coneix del seu regnat cosa que indicaria que va ser relativament poc important, tot i que sembla que va tenir una llarga durada. Se sap que va fortificar les muralles d'Assur. El regne d'Assur mantenia una xarxa de colònies comercials amb poblacions procedents d'Assur establertes a l'Àsia Menor que permetia el comerç des d'Anatòlia cap al Tigris i després cap a Elam i l'Iran, i a l'inrevés. Sargon va mantenir les colònies comercials a Capadòcia, anomenades Karum i les estacions o parades de les caravanes del camí.

## Oficials limmu anuals

Es coneixen els oficials limmu des de l'any del seu accés al tron fins a la seva mort que s'han datat segons un eclipsi solar esmentat durant el període d'un oficial de nom Purzir-Ishtar que s'hauria produït el 1833 aC. La llista és:
1905 Irišum fill d'Iddin-Aššur 1904 Aššur-malik fill d'Agatum 1903 Aššur-malik fill d'Enania 1902 Ibisua fill de Suen-nada 1901 Bazia fill de Bal-Tutu 1900 Puzur-Ištar fill de Sabasia 1899 Pišaḫ-Ili fill d'Adin 1898 Asqudum fill de Lapiqum 1897 Ili-pilaḫ fill de Damqum 1896 Qulali 1895 Susaya 1894 Amaya el més armat 1893 Ipḫurum fill d'Ili-ellat 1892 Kudanum fill de Laqipum 1891 Ili-bani fill d'Ikunum 1890 Šu-Kubum fill de Susaya 1889 Quqidi fill d'Amur-Aššur 1888 Abia fill de Nur-Suen 1887 Šu-Ištar fill de Šukutum 1886 Bazia fill de Šepa-lim 1885 Šu-Ištar fill d'Ikunum, l'Esclat (kakkabanum) 1884 Abia fill de Šu-Dagan 1883 Salia fill de Šabakuranum 1882 Ibni-Adad son of Baqqunum 1881 Aḫmarši fill de Malkum-išar 1880 Sukkalia fill de Minanum 1879 Iddin-Aššur fill de Kubidi 1878 Šudaya fill d'Ennanum 1877 Al-ṭab fill de Pilaḫ-Aššur 1876 Aššur-dammiq fill d'Abarsisum 1875 Puzur-Niraḫ fill de Puzur-Suen 1874 Amur-Aššur fill de Karria 1873 Buzuzu fill d'Ibbi-Suen 1872 Šu-Ḫubur fill d'Elali 1871 Ilšu-rabi fill de Bazia 1870 Alaḫum fill d'Inaḫ-ili 1869 Ṭab-Aššur fill de Suḫarum 1868 Elali fill d'Ikunum 1867 Iddin-abum fill de Narbitum 1866 Adad-bani fill d'Iddin-Aššur 1865 Aššur-iddin fill de Šuli

## Bandera d'Assíria

El 10 d'abril de 1968 l'Aliança Universal Assíria reunida a Pau establí com a emblema: el rei Sargon I d'Assíria.

## Referències

* ↑ «The Assyrian king list». Livius.org. [Consulta: 29 octubre 2021].
* ↑ Gènesi. X, 8
* ↑ Bromiley, Geoffrey W (ed.). The International standard Bible encyclopedia, vol.4. Grand Rapids, Michigan: William B. Eerdmans, 1988, p. 337. ISBN 0892881602.
* ↑ Leick, Gwendolyn. Who's who in the Ancient Near East. Londres; Nova York: Routledge, 2002, p. 139. ISBN 9780203287477.
* ↑ Klaas R. Veenhof, The old Assyrian list of year eponyms from Karum Kanish and its chronological implications (Ankara, Turkish Historical Society, 2003)
* ↑ C. Michel, Nouvelles données pour la chronologie du IIe millénaire, NABU 2002, Nr. 20, 17f.
* ↑ The Assyrian Star (en anglès). The Assyrian Star, 1975, p. 181.